Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 594

14. Cikk Távközlésszabványosítási tanulmányi csoportok PP-98 1) A távközlésszabványosítási tanulmányi csoportok a távközlésszabványosítási közgyűlés által kialakított eljárás szerint elfogadott kérdéseket tanulmányozzák, és a jelen Egyezmény 246A-247. pontja szerint meghatározott eljárás szerint elfogadandó ajánlástervezetet készítenek. 2) A tanulmányi csoportok az alábbi 195. pontnak megfelelően tanulmányozzák a műszaki, üzemeltetési és díjszabási kérdéseket, és ezekről ajánlásokat készítenek abból a célból, hogy az egész világra kiterjedően szabványosítsák a távközlést, ideértve a rádiórendszereknek nyilvános távközlő hálózatokkal való összekapcsolásáról, valamint az ezen összekapcsoláshoz szükséges teljesítőképességről szóló ajánlásokat is. A jelen Egyezmény 151-154. pontjában felsorolt, konkrétan a rádiótávközlést érintő műszaki vagy üzemeltetési kérdések a Rádiótávközlési Szektor hatáskörébe tartoznak. PP-98 3) Mindegyik tanulmányi csoport jelentést készít a távközlésszabványosítási közgyűlés részére, amely feltünteti a munka előrehaladását, a fenti 192. pontban foglalt konzultációs eljárás szerint elfogadott ajánlásokat, valamint a közgyűlés általi megtárgyalásra javasolt új vagy felülvizsgált ajánlástervezeteket. Figyelembe véve az Alapokmány 105. pontját, a fenti 193. pontban felsorolt feladatokat és a jelen Egyezmény 151-154. pontjában a Rádiótávközlési Szektor vonatkozásában felsorolt feladatokat folyamatos felülvizsgálat alatt kell tartania a Távközlésszabványosítási Szektornak és a Rádiótávközlési Szektornak annak érdekében, hogy közös megállapodásra jussanak a tanulmányozás alatt álló ügyek megosztásának változásairól. A két Szektor szorosan együttműködik és eljárást fogad el e felülvizsgálat lefolytatására, és kellő időben, hatékonyan megállapodásokra jut. Ha nem érnek el megállapodást, az ügyet a Tanácson keresztül a Meghatalmazottak Értekezlete elé lehet terjeszteni döntéshozatal céljából. Tanulmányaik végzése során a távközlésszabványosítási tanulmányi csoportok kellő figyelmet szentelnek azon kérdések tanulmányozásának és olyan ajánlások megfogalmazásának, amelyek közvetlenül kapcsolódnak a fejlődő országok távközlésének létrehozásához, fejlesztéséhez és javításához regionális és nemzetközi szinten egyaránt. Munkájukat úgy végzik, hogy kellő figyelmet szentelnek a nemzeti, regionális és más nemzetközi szabványosítási szervezetek munkájának, és együttműködnek velük, szem előtt tartva annak szükségességét, hogy az Egyesület megőrizze kitüntetett szerepét a távközlés világméretű szabványosításának területén. PP-98 A Távközlésszabványosítási Szektor tevékenységére vonatkozólag végzett áttekintés elősegítése céljából intézkedéseket kell hozni a távközlési szabványosítással foglalkozó más szervezetekkel, a Rádiótávközlési Szektorral és a Távközlésfejlesztési Szektorral való együttműködés és koordináció elősegítésére. A távközlésszabványosítási közgyűlés határozza meg ezen intézkedések konkrét feladatait, részvételi feltételeit és eljárási szabályait. 14A Cikk PP-98 Távközlésszabványosítási tanácsadó csoport 197A PP-98 PP-02 A távközlésszabványosítási tanácsadó csoport nyitva áll a Tagállamok igazgatásainak képviselői, a Szektortagok képviselői, valamint a tanulmányi csoportok és más csoportok elnökei előtt. 197B PP-98 A távközlésszabványosítási tanácsadó csoport: 197C PP-98 1) felülvizsgálja a Távközlésszabványosítási Szektorban folyó tevékenység prioritásait, programjait, működését, pénzügyeit és stratégiáit; 197CA PP-02 1 bis) áttekinti a megelőző időszak operatív tervének megvalósulását azon területek meghatározása érdekében, amelyeken az Iroda még nem érte el vagy nem tudta elérni a tervben rögzített célkitűzéseket, és tanácsot ad az igazgatónak a szükséges korrekciós intézkedésekről; 197D PP-98 2) áttekinti a jelen Egyezmény 188. pontja szerint kialakított munkaprogram megvalósulásában elért előrehaladást; 197E PP-98 3) irányelveket ad a tanulmányi csoportok munkájához; 197F PP-98 4) intézkedéseket ajánl egyebek között más jelentős testületekkel, a Rádiótávközlési Szektorral, a Távközlésfejlesztési Szektorral és Főtitkársággal való együttműködés és koordináció ápolására; 197G PP-98 5) elfogadja saját munkaeljárását, amely összhangban áll a távközlésszabványosítási közgyűlés által elfogadott eljárással; 197H PP-98 6) jelentést készít a Távközlésszabványosítási Iroda igazgatója számára, amelyben jelzi a fenti pontokkal kapcsolatos intézkedést. 197I PP-98 7) jelentést készít a távközlésszabványosítási közgyűlés részére a 191A pont szerint hatáskörébe utalt ügyekről, és ezt továbbítja az igazgatóhoz a közgyűlés számára történő előterjesztés céljából.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes